OpenLLM-France/wikimedia huggingface dataset:
# Chromis sanctaehelenae

Chromis sanctaehelenae és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a Santa Helena.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Codi ATC C02

El codi ATC C02, descrit com Antihipertensius, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup C02 és part del grup anatòmic C Sistema cardiovascular.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QC02...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## C02A Antiadrenèrgics d'acció central

    C02A A Alcaloides de la rauwòlfia
    C02A B Metildopa
    C02A C Agonistes del receptor d'imidazolidina

## C02B Antiadrenèrgics per bloqueig ganglionar

    C02B A Derivats del sulfoni
    C02B B Amines secundàries i terciàries
    C02B C Composts d'amoni biquaternari

## C02C Antiadrenèrgics d'acció perifèrica

    C02C A Antagonistes de receptors adrenèrgics alfa
    C02C C Derivats de la guanidina

## C02D Agents que actuen sobre el múscul llis arteriolar

    C02D A Derivats tiazídics
    C02D B Derivats de l'hidrazinoftalacina
    C02D C Derivats de la pirimidina
    C02D D Derivats del nitroferricianur
    C02D G Derivats de la guanidina

## C02K Altres antihipertensius

    C02K A Alcaloides, excl. els de la rauwòlfia
    C02K B Inhibidors de la tirosina hidroxilasa
    C02K C Inhibidors de la MAO
    C02K D Antagonistes de la serotonina

## C02L Antihipertensius i diürètics en combinació

    C02L A Alcaloides de la rauwòlfia i diürètics en combinació
    C02L B Metildopa i diürètics en combinació
    C02L C Agonistes del receptor d'imidazolina i diürètics en combinació
    C02L I Antagonistes adrenèrgics alfa i diürètics
    C02L F Derivats de la guanidina i diürètics
    C02L G Derivats de l'hidrazinoftalazina i diürètics
    C02L K Alcaloides, excl. els de la rauwòlfia, i diürètics
    C02L L Inhibidors de la MAO i diürètics
    C02L N Antagonistes de serotonina i diürètics
    C02L X Altres antihipertensius i diürètics

## Referències

* ↑ «ATC/DDD Index 2016: code C02». WHO Collaborating Centre for Drug Statistics Methodology.
* ↑ «ATCvet Index 2016: code QC02». WHO Collaborating Centre for Drug Statistics Methodology.
# Codi secret (joc)

Codi secret és el nom d'un joc de tauler de l'estil partygame guanyador del premi Spiel des Jahres de 2016 i nominat a l'As d'Or. Els jugadors es divideixen en dos equips i han de trobar els seus agents a partir d'un codi que consta d'un mot i un nombre. La paraula fa referència a trets que agrupen les cartes de joc sota una característica comuna i el nombre a la quantitat de cartes que l'inclouen. Els companys d'equip han d'endevinar el codi secret triant les cartes correctes sense escollir les cartes que corresponen a l'equip contrari. Les cartes estan col·locades en una graella de 5 × 5 i dues persones (les dues que emeten codi, una per equip) saben quines són de cada bàndol, segons un patró que s'obté amb una targeta que canvia a cada partida. Dins la graella també hi ha cartes neutrals i una que equival a l'assassí i que elimina automàticament l'equip que l'assenyali intentant endevinar el codi. El joc barreja dots de deducció, vocabulari i coneixença entre els membres de l'equip.
Codi secret va ser traduït al català per l'empresa Devir l'any 2016. El seu èxit li ha proporcionat nombrosos guardons i diverses seqüeles, tant de cartes temàtiques com de variants (imatges en comptes de paraules, graelles de diferents mides, versió per a dos jugadors, entre d'altres).

## Referències

* ↑ «Codenames». Board Game Geek. [Consulta: 20 juliol 2019].
* ↑ «Ja en català un dels jocs revelació del 2015: ‘Codi Secret’». Devir, 21-06-2016. Arxivat de l'original el 1 de febrer 2022. [Consulta: 1r febrer 2022].
# Colibrí puntablanc oriental

El colibrí puntablanc oriental (Urosticte ruficrissa) és una espècie d'ocell de la família dels troquílids (Trochilidae) que habita boscos i garrigues dels Andes, al sud de Colòmbia, est de l'Equador.
# Colibrí presumit de Verreaux

El colibrí presumit de Verreaux (Lophornis verreauxii) és una espècie d'ocell de la família dels troquílids (Trochilidae) que habita la selva humida i matolls al nord-oest del Brasil i des de Colòmbia oriental fins Bolívia central. Ha estat considerada una subespècie de Lophornis chalybeus.
# Colibrí presumit magnífic

El colibrí presumit magnífic (Lophornis magnificus) és una espècie de petit ocell pertanyent a la família dels colibrís. És endèmic dels boscos de terres baixes humides tropicals i subtropicals del Brasil. Va ser descrita per primera vegada al segle xix prop de Rio de Janeiro.
# Chrysichthys persimilis

Chrysichthys persimilis és una espècie de peix de la família dels claroteids i de l'ordre dels siluriformes.

## Morfologia

Els mascles poden assolir els 22 cm de llargària total.

## Distribució geogràfica

Es troba a Àfrica: Gabon.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)
* ↑ Risch, L.M. 1986. Bagridae. p. 2-35. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* ↑ Mo, T. 1991. Anatomy, relationships and systematics of the Bagridae (Teleostei: Siluroidei) with a hypothesis of siluroid phylogeny. Koeltz Scientific Books, Koenigstein, Theses Zoologicae 17. 216 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Risch, L.M., 2003. Claroteidae. p. 60-96 a C. Lévêque, D. Paugy i G.G. Teugels (eds.) Faune des poissons d'eaux douce et saumâtres de l'Afrique de l'Ouest, Vol. 2. Coll. Faune et Flore tropicales 40. Musée Royal de l'Afrique Centrale, Tervuren, Bèlgica, Museum National d'Histoire Naturalle, París, França i Institut de Recherche pour le Développement, París, França. 815 p.
* Risch, L. i E.J. Vreven 2007. Claroteinae. p. 607-629. A M.L.J. Stiassny, G.G. Teugels i C.D. Hopkins (eds.) The fresh and brackish water fishes of Lower Guinea, West-Central Africa. Vol. I. Collection Faune et Flore tropicales 42. Institut de Recherche pour le Développement, París, França, Muséum National d'Histoire Naturelle, París, França, i Musée Royal de l'Afrique Centrale, Tervuren, Bèlgica. 800 pp.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Club Hoquei Caldes

El Club Hoquei Caldes (CH Caldes), també conegut com a Recam Làser Caldes per raons de patrocini, és un equip d'hoquei sobre patins de Caldes de Montbui. Actualment disputa la OK Lliga. Fundat l'any 1961. actualment juga al Pavelló Municipal de la Torre Roja on també hi juguen els seus nombrosos equips base. La temporada 2019-2020 assoleix la fita de ser el club d'hoquei patins català amb més equips de base.
L'any 2005 o 2006 el club cancel·là les categories femenines del club amb l'objectiu de centrar esforços i diners en la categoria sènior masculina. Les jugadores de l'equip calderí, com Laura Puigdueta, hagueren de cercar altres clubs on seguir la seva trajectòria esportiva sent l'HC Palau de Plegamans un dels destins preferits per a la majoria. Anys després, a la temporada 2017/18, s'estrenà de nou un equip sènior femení que disputà partits a Primera Divisió Catalana amb l'objectiu d'assolir, en poc temps, l'ascens a l'OK Lliga femenina.
El 2023 l'equip de primera catalana masculí del club va ascendir a la categoria Nacional.

## Referències

* 1 2 Puig i Sedano, Xavier. «“Els clubs que tenen equip masculí sempre li donen més suport que al femení”». ElTemps.cat, 22-07-2019. [Consulta: 24 juliol 2019].
* ↑ Càtedra, Kilian. «L'hoquei femení, present i futur a Caldes». Calderí.cat, 21-11-2017. [Consulta: 24 juliol 2019].

## Enllaços externs

* Club Hoquei Caldes - Lloc web oficial
# Collada de Fàtiques

La Collada de Fàtiques, o d'Ancs, és un coll a 1.521,3 m. alt. situat en la carena que separa els termes de la Torre de Cabdella), en el seu terme primigeni, i de Baix Pallars (antic terme de Montcortès de Pallars. Separa, per tant, les comarques del Pallars Jussà i del Pallars Sobirà.
És al costat sud del Bony d'Altars i al nord de lo Tossal. La collada separa la Serra d'Altars, al nord, de la Serra del Rei, al sud. És a llevant i damunt del poble d'Aiguabella, i a l'est-sud-est del d'Espui.

## Enllaços externs

* Institut Cartogràfic de Catalunya
# Colombina

Colombina és un personatge femení clàssic de la Commedia dell'Arte que sovint fa parella amb Arlequí. És una serventa jove i com a tal parlava toscà macarrònic. Els seus dots són la malícia i una certa trapelleria i sentit pràctic. Aquest personatge ja estava prefigurat a La Mosqueta, una obra teatral precursora de la commedia dell'arte.
Com els altres intèrprets de la Commedia dell'Arte, les actrius havien de ser còmiques, ballarines, acròbates i músiques. Colombina i els altres personatges femenins de la Commedia dell'Arte van ser els primers papers femenins interpretats per dones.

## Referències

* ↑ ‘La Mosqueta’, una comèdia que fa festa (català)
* ↑ la Commedia dell'Arte Enciclopèdia Catalana (català)
# Cogullada

«Cogullada o la Cogullada» té aquests significats:
* Cogullada o Galerida, gènere d'ocells del gènere de la família dels alàudids
* Cogullada o foixarda, espècie de planta
* Toponímia:
** Cogullada (Carcaixent), nucli de població de Carcaixent, a la Ribera Alta
** La Cogullada (Canyelles), urbanització del municipi de Canyelles, al Garraf
** La Cogullada (Cubelles), o la Cogulla, turó de la part alta del municipi de Cubelles, al Garraf
** La Cogullada (Lleida), partida del terme de Lleida
** La Cogullada (Terrassa), barri al districte 4 o de Ponent de Terrassa, al Vallès Occidental
** Can Ferrer de la Cogullada, nucli de població del municipi del Montmell, al Baix Penedès
# Cogullada del Magrib

La cogullada del Magrib (Galerida macrorhyncha) és una espècie d'ocell de la família dels alàudids (Alaudidae).

## Hàbitat i distribució

habita planures àrides des de l'est del Marroc fins al nord d'Algèria i zones desèrtiques del Magrib.

## Taxonomia

Considerada sovint una subespècie de la cogullada comuna (G. cristata), avui és considerada una espècie de ple dret arran els treballs de Guillaumet et al., 2006.

## Referències

* ↑ A Guillaumet, J-M Pons, B Godelle et P-A Crochet. 2006. History of the Crested Lark in the Mediterranean region as revealed by mtDNA sequences and morphology. Molecular Phylogenetics and Evolution 39: 645–656.
# Colibrí d'Allen

El colibrí d'Allen (Selasphorus sasin) és una espècie d'ocell de la família dels troquílids (Trochilidae) d'hàbits migratoris.

## Descripció

* Fa una llargària de 75 - 90 mm.
* Mascle amb dors i front verd, flancs i cua rogenc. Gola amb un pegat iridescent vermell-taronja.
* Femella amb una sèrie de taques a la gola en lloc de les iridescències del mascle. Color general verd amb rogenc a la cua, amb puntes blanques.
* Immaturs molt semblants a la femella.

## Hàbitat i distribució

Habita zones de bosc de coníferes, arbusts, praderies i jardins, criant a prop de la costa del sud-oest d'Oregon i Califòrnia. La subespècie nominal és migratòria, passant l'hivern a la zona central de Mèxic, mentre que la subespècie sedentarius és resident durant tot l'any a les Illes Santa Bàrbara i des de la dècada de 1960, en algunes zones de la costa de Califòrnia.

## Subespècies

S'han descrit dues subespècies:
* Selasphorus sasin sasin (Lesson) 1829.
* Selasphorus sasin sedentarius (Grinnell) 1929.

## Reproducció

El colibrí d'Allen construeix el niu sobre el sòl o una branca d'arbre, amb fibres vegetals i tiges, cobrint aquesta estructura amb líquens. La femella pon dos ous blancs, que covarà durant 15 a 17 dies. Els joves deixen el niu tres setmanes després de l'eclosió i la femella continuarà alimentant-los durant unes quantes setmanes més.

## Referències

* ↑ El colibrí d'Allen a The Cornell Lab of Ornithology Rev. 06/10/2013 (anglès)
# Colibrí cuallarg emplomallat

El colibrí cuallarg emplomallat (Discosura popelairii) és una espècie d'ocell de la família dels troquílids (Trochilidae) que habita des del centre de Colòmbia fins al sud-est del Perú i nord-oest de Bolívia.
# Conducte de Wirsung

El conducte pancreàtic (principal) o conducte de Wirsung: comença a la cua del pàncrees i continua fins al cap, on gira inferiorment i es relaciona amb el conducte biliar (colèdoc). La unió d'aquests conductes dona lloc a ampul·la de Vater, que desemboca al duodè a través de la carúncula major del duodè o papil·la de Vater. Aquesta ampul·la està envoltada per l'esfínter d'Oddi, de musculatura llisa, que ajuda a controlar el flux biliar i el de suc pancreàtic cap al duodè.
El conducte de Wirsung rep aquest nom pel seu descobridor, l'anatomista alemany Johann Georg Wirsung (1589–1643).

## Referències

* ↑ doctor/2941 a Who Named It
# Conrad Brumann

Conrad Brumann, (també Bruman), (nascut vers al 1480 - Espira (Alemanya), 31 d'octubre, 1526), va ser un organista i compositor alemany.
Conrad Brumann va ser alumne de Paul Hofhaimer. Es pot trobar com a organista de la catedral i vicari de la catedral a Speyer des de 1513 fins a la seva mort el 1526. El llibre de tabulatures de Leonhard Kleber de 1524 conté composicions per a orgue de Brumann.

## Bibliografia

* Brumann, Conrad. A: Wilibald Gurlitt (ed.): lèxic musical de Riemann. 12a edició totalment revisada. Part de la persona: A–K. Schott, Mainz 1959, pàg 241 (Arxiu de text - Arxiu d'Internet).
* Brumann, Conrad. A: Carl Dahlhaus (Ed.): Riemann Music Lexicon. 12a edició totalment revisada. Secció personal: A–K, volum suplementari. Schott, Mainz 1972, pàg. 163.

## Referències

* ↑ Indicació de l'any de naixement segons GND.
* 1 2 3 Secció posterior: Wilbald Gurlitt: Conrad Brumann. A: Riemann Music Lexicon.
* 1 2 Secció posterior: Carl Dahlhaus: Conrad Brumann. A: Riemann Music Lexicon.
# Colibrí presumit crestanegre

El colibrí presumit crestanegre (Lophornis helenae) és una espècie d'ocell de la família dels troquílids (Trochilidae) que habita zones semiobertes i terres de conreu des de Mèxic meridional cap al sud, fins l'est de Costa Rica.

## Referències

* ↑ «colibrí presumit crestanegre». Diccionari dels ocells del món. Termcat, Institut català d'ornitologia, Data incorrecta. [Consulta: 16 març 2022].
# Colibrí presumit d'arracades

El colibrí presumit d'arracades (Lophornis ornatus) és una espècie d'ocell de la família dels troquílids (Trochilidae) que habita boscos clars, matolls i sabanes de les terres baixes fins als 950 m, del sud i nord-est de Veneçuela, Trinitat i Tobago, Guaiana i l'extrem nord del Brasil. Aquest ocell és molt colorit.
# Colibrí oriental

El colibrí oriental (Schistes geoffroyi) és una espècie d'ocell de la família dels troquílids (Trochilidae).

## Hàbitat i distribució

Habita zones forestals, sovint prop de rierols, des de l'est de Colòmbia, i nord de Veneçuela fins l'est del Perú i a Bolívia central

## Taxonomia

Es descriuen dues subespècies:
* S. g. geoffroyi (Bourcier, 1843). Des de l'est de Colòmbia i nord de Veneçuela fins l'est del Perú.
* S. g. chapmani Berlioz, 1941. De Bolívia central.
El colibrí occidental (Schistes albogularis) és sovint considerat considerat una subespècie més.

## Referències

* ↑ Plantilla:TERMCATcolibrí oriental Rev. 12 octubre 2024(català)
# Colibrí presumit coronat

El colibrí presumit coronat (Lophornis stictolophus) és una espècie d'ocell de la família dels troquílids (Trochilidae) que habita boscos, matolls, vegetació secundària i bosc obert, a les terres baixes i turons fins als 1300 m als Andes de Colòmbia, Veneçuela occidental, est de l'Equador i nord-est del Perú.

## Taxonomia i sistemàtica

Es creu que el Colibrí presumit coronat està més estretament relacionat amb el Colibrí presumit de Guerrero (L. brachylophus) i el Colibrí presumit de Delattre (L. delattrei). És monotípic.

## Distribució i hàbitat

Segons la Unió Internacional d'Ornitòlegs i la taxonomia de Clements el Colibrí presumit coronat es troba des de l'oest de Veneçuela, l'est de Colòmbia i l'Equador i el nord del Perú. El Comitè de Classificació Sud-americà de la Societat Americana d'Ornitologia (SACC) també el situa al Brasil. Habita a les vores i clarianes de boscos humits, cerrados i matollars secs. Es troba fins a una altitud de 1.300 msnm.

## Referències

* 1 2 3 «Hummingbirds», 01-01-2022. [Consulta: 15 gener 2022].
* ↑ HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Available at: http://datazone.birdlife.org/userfiles/file/Species/Taxonomy/HBW-BirdLife_Checklist_v5_Dec20.zip [.xls zipped 1 MB] retrieved May 27, 2021
* 1 2 Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer. Version 24 August 2021. Species Lists of Birds for South American Countries and Territories. https://www.museum.lsu.edu/~Remsen/SACCCountryLists.htm retrieved August 24, 2021
* 1 2 Züchner, T. and P. F. D. Boesman (2020). Spangled Coquette (Lophornis stictolophus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.spacoq1.01 retrieved January 25, 2022
* ↑ Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, and C. L. Wood. 2021. The eBird/Clements checklist of Birds of the World: v2021. Downloaded from https://www.birds.cornell.edu/clementschecklist/download/ Retrieved August 25, 2021
# Cogombre (desambiguació)

«Cogombre» té aquests significats:
* Cogombre, fruit comestible de la cogombrera, una cucurbitàcia.
* Cogombre de mar, nom genèric de certs invertebrats equinoderms.
* Cogombre salvatge (o amarg), que correspon altra espècie de cucurbitàcia, anomenada Ecballium elaterium.

## Vegeu també

* Cogombret
Viccionari
# Coll de la Guilla

«Coll de la Guilla» té aquests significats:
* Coll de la Guilla: collada del terme comunal de Prats de Molló i la Presta, de la comarca del Vallespir (Catalunya del Nord);
* Coll de la Guilla: collada del terme comunal de Serdinyà, de la comarca del Conflent (Catalunya del Nord).
# Copa Federació kuwaitiana de futbol

La Copa Federació kuwaitiana de futbol és una competició de futbol a Kuwait organitzada per la Kuwait Football Association.

## Historial

Font:
* 1969-70: Al-Arabi SC
* 1970-71: no es disputà
* 1971-72: no es disputà
* 1972-73: no es disputà
* 1973-74: Al-Fahaheel
* 1974-75: Khaitan SC
* 1975-76: no es disputà
* 1976-77: no es disputà
* 1977-78: Kuwait SC
* 1979-1990: no es disputà
* 1991-92: Kuwait SC
* 1995-96: Al-Arabi SC
* 1996-97: Al-Arabi SC
* 1997-98: no es disputà
* 1998-99: Al-Arabi SC
* 1999-00: Al-Arabi SC
* 2001-02: no es disputà
* 2002-03: Al-Yarmouk SC
| Any | Campió | Resultat | Finalista | Estadi |
| 2007-08 | Al Qadsia | 1–1 (4-3 penalties) | Al Kuwait | |
| 2008-09 | Al Qadsia | 1–0 | Kazma | |
| 2009-10 | Al Kuwait | 0–0 (7-6 pen) | Al Arabi | Mohammed Al-Hamad Stadium |
| 2010-11 | Al Qadsia | 2–0 | Al Naser | Mohammed Al-Hamad Stadium |
| 2011-12 | Al Kuwait | 4–3 | Kazma | Sabah Al-Salem Stadium |
| 2012-13 | Al Qadsia | Lligueta | | |
| 2013-14 | Al-Arabi | 2–2 (4-2 pen) | Al-Salmiya | Mohammed Al-Hamad Stadium |
| 2014-15 | Al Kuwait | 1–0 | Khaitan | Ali Sabah Al-Salem Stadium |
| 2015-16 | Kazma SC | 2–1 | Al Kuwait | Al-Sadaqua Walsalam Stadium |
| 2016-17 | no es disputà | no es disputà | no es disputà | no es disputà |
| 2017-18 | Kazma SC | 3-3 (4-2 pen) | Al-Shabab SC | Mishref Stadium |
| 2018-19 | Qadsia SC | 1-1 (6-5 pen) | Al-Shabab SC | Mishref Stadium |
| 2019-20 | Cancel·lat pel COVID-19 | Cancel·lat pel COVID-19 | Cancel·lat pel COVID-19 | Cancel·lat pel COVID-19 |

## Referències

* ↑ goalzz.com - Kuwait Emir Cup
* ↑ Kuwait Emir Cup - Hailoosport.com
* ↑ «Kuwait - List of Cup Winners». rsssf.com. [Consulta: 16 desembre 2017].
# Copa Federació soviètica de futbol

La Copa Federació soviètica de futbol fou una competició futbolística de la Unió Soviètica similar a la Copa soviètica de futbol, on els participants eren exclusivament els clubs de la màxima divisió del campionat soviètic.

## Historial

| Any | Campió | Resultat | Finalista |
| 1986 | Dniprò Dnipropetrovsk | 2 - 0 | Zenit Leningrad |
| 1987 | Spartak Moscou | 4 - 1 | Metalist Kharkiv |
| 1988 | Kairat Almaty | 4 - 1 | Neftchi Baku |
| 1989 | Dniprò Dnipropetrovsk | 2 - 1 | Dynamo Minsk |
| 1990 | Chornomorets Odessa | 2 - 0 | Dniprò Dnipropetrovsk |

## Palmarès

| Títols | Club |
| 2 | Dniprò Dnipropetrovsk |
| 1 | Kairat Almaty |
| 1 | Spartak Moscou |
| 1 | Chornomorets Odessa |